**ՀԻՄՆԱՎՈՐՈՒՄ**

**«ՎԱՐԱԶԴԱՏ ՀԱՄԲԱՐՁՈՒՄՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N-286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Վարազդատ Համբարձումյանը իրեն սեփականության իրավունքով պատկանող (հիմք՝ 2018 թվականի փետրվարի 08-ի N 08022018-07-0076, կադաստրային ծածկագիր՝ 07-002-0070-0305) Աբովյան քաղաքի Հանրապետության 20/23 հասցեում գնտվող 52.0 քառակուսի մետր մակերեսով հասարակական կառուցապատման հողամասը համայնքային սեփականություն հանդիսացող հողամասի հետ փոխանակելու համար։

 Դիմումատուի փոխանակվող հողամասի մեջ առկա են ծառեր և կահավորված է խաղահրապարակ, որի պատճառով առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

 Հաշվի առնելով վերը նշված հանգամանքը, տվյալ հողամաս որպես բակային ընդհանուր օգտագործման տարածք օգտագործելու համար առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2022 թվականի սեպտեմբերի 13-ի N 13092022-07-0043 վկայական, կադաստրային ծածկագիր՝ 07-002-0049-0763) Սևանի փողոցի թիվ 2/7 հասցեում գտնվող 51.8 քառակուսի մետր մակերեսով բնակելի կառուցապատման հողամասի հետ։

 Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 05.10.2022թ. 323-01/Վ-22 և 06.10.2022թ. 324-01/Վ-22 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող համայնքային հողամասի շուկայական արժեքը, գնահատման ժամանակ, գնահատվում է 2 020 000 դրամ, իսկ քաղաքացու հողամասինը՝ 5 800 000 դրամ։

 «Վարազդատ Համբարձումյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:
 մմմմմմմմմմմմմմմմմմմմմմմմմմմմմմմմմմմմմմմմմմմմմմմմմմմմ
 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**